ລາວຢືນຢັນວ່າ ຈະປະຕິບັດ ໜ້າທີ່ ຂອງສະມາຊິກ WTO ໃຫ້ດີທີ່ສຸດ
ລາວ​ຢືນຢັນວ່າ ຈະປະຕິບັດພາລະໜ້າທີ່ ຂອງສະມາຊິກ ​ອົງການ​ການ​ຄ້າ​ໂລກ ​​ພາຍ​ໃຕ້​ຫຼັກການ​ຄ້າ​​ເສລີ ​ແລະ​ແກ້ໄຂ​ຂໍ້​ຂັດ​ແຍ້​ງ ຕ່າງໆ​ ໃຫ້ດີທີ່ສຸດ.
ທາງການລາວຢືນຢັນວ່າ ຈະດໍາເນີນການປະຕິບັດຢ່າງດີທີ່ ສຸດໃນຖານະເປັນປະເທດສະມາຊິກຂອງອົງການການຄ້າ ໂລກ ພາຍໃຕ້ຫຼັກການຄ້າຢ່າງເສລີ ແລະແກ້ໄຂຂໍ້ຂັດແຍ້ງ ຕ່າງໆ ດ້ວຍການເຈລະຈາ ທ່ານທອງລຸນ ສີສຸລິດ ຮອງນາຍົກລັດຖະມົນຕີ ແລະລັດຖະມົນ ຕີວ່າການຕ່າງປະເທດ ໄດ້ຖະແຫຼງການຢືນຢັນໃນຖານະຫົວ ໜ້າຄະນະຜູ້ແທນຂອງລັດຖະບານລາວ ທີ່ໄດ້ເຂົ້າຮ່ວມກອງ ປະຊຸມປະຈໍາປີ 2012 ຂອງອົງການການຄ້າໂລກ WTO ຢູ່ ກຸງເຈນີວາ ປະເທດສວີດເຊີແລນດ໌ ທີ່ໄດ້ລົງມະຕິຮັບຮອງເອົາ ສປປ ລາວ ເຂົ້າໄປເປັນສະມາຊິກຂອງ WTO ຢ່າງເປັນທາງ ການໃນວັນທີ 26 ເດືອນຕຸລາທີ່ຜ່ານມາວ່າ ສປປ ລາວ ຈະປະ ຕິບັດໜ້າທີ່ຂອງຕົນຢ່າງດີທີ່ສຸດ ທັງນີ້ ຈະສຸມທຸກຄວາມອາດສາມາດເຂົ້າໃນການປະຕິບັດຕາມ ບັນດາກົດລະບຽບ ແລະຂໍ້ບັງຄັບຕ່າງໆຂອງ WTO ຢ່າງເຄັ່ງຄັດ ໂດຍສະເພາະແມ່ນການປະຕິບັດຕາມຫຼັກ ການຄ້າເສລີ ແລະ ແກ້ໄຂບັນຫາຂໍ້ຂັດແຍ້ງຕ່າງໆດ້ວຍການເຈລະຈາ ພາຍໃຕ້ຫຼັກການຄ້າເສລີຂອງ WTO ນັ້ນ ທາງການລາວ ໄດ້ຕົກ ລົງທີ່ຈະປັບລົດອາກອນການຄ້າໃຫ້ຢູ່ໃນອັດຕາສະເລ່ຍບໍ່ເກີນ 18 8% ສໍາລັບສິນຄ້າປະເພດເຄຶ່ອງໃຊ້ສອຍຕ່າງໆ ແລະສິນຄ້າປະເພດທີ່ເປັນຜົນຜະລິດຈາກການກະເສດ ກໍຈະຈັດເກັບອາ ກອນການຄ້າໃນອັດຕາສະເລ່ຍບໍ່ເກີນ 19 3% ສ່ວນນອກນັ້ນ ຈະຈັດໃນອັດຕາສະເລ່ຍບໍ່ເກີນ 18 7% ແລະພ້ອມກັນນັ້ນ ທາງການລາວກໍຍັງຈະຕ້ອງເປີດຕະຫຼາດໃນພາກບໍລິ ການອີກດ້ວຍ ທັງນີ້ ລັດຖະບານລາວກໍໄດ້ສັນຍາກັບ WTO ໄວ້ວ່າ ຈະເປີດຕະຫຼາດໃນພາກບໍລິການພາຍໃນລາວບໍ່ໜ້ອຍກວ່າ 10 ພາກສ່ວນ ແລະ 79 ກິດຈະການທີ່ກ່ຽວ ຂ້ອງກັບທຸລະກິດ ໃນພາກບໍລິການນໍາອີກ ຊຶ່ງດ້ວຍການປັບລົດອາກອນການຄ້າແລະການເປີດຕະຫຼາດໃນພາກບໍລິການໃນ ປະເທດດັ່ງກ່າວນີ້ ກໍເຮັດໃຫ້ຫຼາຍຝ່າຍຢ້ານກົວວ່າຈະສົ່ງຜົນກະທົບຕໍ່ລາຍຮັບເຂົ້າ ງົບປະມານຂອງລັດຖະບານລາວໂດຍກົງ ສ່ວນພາກເອກກະຊົນລາວນັ້ນ ກໍມີລະດັບຄວາມສາມາດໃນການແຂ່ງຂັນທີ່ຕໍ່າກວ່າເອກກະຊົນຈາກຕ່າງຊາດເຊັ່ນດຽວ ກັນ ຈຶ່ງເຊື່ອວ່າຈະຕ້ອງໄດ້ຮັບຜົນກະທົບບໍ່ໜ້ອຍຄືກັນ ແຕ່ຢ່າງໃດກໍຕາມ ທາງດ້ານສະພາການຄ້າ ແລະອຸດສາຫະກໍາແຫ່ງຊາດລາວ ກໍເຊື່ອໝັ້ນວ່າ ລາວຈະໄດ້ຮັບຜົນປະໂຫຍດຫຼາຍກວ່າຜົນກະທົບຈາກການເຂົ້າໄປເປັນສະມາຊິກຂອງ WTO ດັ່ງທີ່ສະມາຊິກໃນຄະນະກໍາມະການບໍລິຫານຂອງສະພາການຄ້າທ່ານນຶ່ງໄດ້ໃຫ້ ການຢືນຢັນວ່າ: ທັງນີ້ ທາງການລາວໄດ້ສະແດງເຈດຈໍານົງ ເພື່ອຂໍເຂົ້າໄປເປັນ ປະເທດສະມາຊິກຂອງ WTO ນັບຕັ້ງແຕ່ປີ 1997 ເປັນຕົ້ນມາ ໂດຍໄດ້ພົບປະເຈລະຈາ ແລະຕອບຂໍ້ສົງໄສຕ່າງໆ ຂອງບັນດາ ປະເທດສະມາຊິກໄປທັງໝົດຫຼາຍກວ່າ 1,000 ກໍລະນີ ລວມທັງ ຍັງໄດ້ຕົກລົງເປີດຕະຫຼາດສິນຄ້າ ແລະການບໍລິການແບບທະວິ ພາຄີຮ່ວມກັບ 9 ປະເທດ ຊຶ່ງລວມເຖິງການຕົກລົງຮ່ວມກັບສະ ຫະລັດດ້ວຍ ກ່ອນໜ້ານີ້ ທ່ານນາງ Karen Stewart ເອກອັກຄະລັດຖະທູດ ສະຫະລັດປະຈໍາລາວ ກໍໄດ້ສະແດງຄວາມເຊື່ອໝັ້ນວ່າທາງການ ລາວຈະສາມາດປະຕິບັດຕາມຂໍ້ຕົກລົງແລະລະບຽບການຕ່າງໆຂອງ WTO ໄດ້ເປັນຢ່າງດີ ສ່ວນອົງການເພື່ອການພັດທະນາສາກົນຂອງສະຫະລັດ ຫຼື USAID ນັ້ນກໍໄດ້ໃຫ້ການຊ່ວຍເຫຼືອລາວໃນການສ້າງຄວາມເຂົ້າໃຈໃນກັບບັນດາເຈົ້າໜ້າທີ່ຂອງລັດຖະບານ ແລະປະຊາ ຊົນລາວກ່ຽວກັບຜົນກະທົບທັງໃນດ້ານບວກແລະດ້ານລົບທີ່ຈະເກີດຂຶ້ນຈາກການທີ່ລາວຈະເຂົ້າໄປເປັນສະມາຊິກຂອງ WTO ແລະໃນການຕຽມພ້ອມບຸກຄະລາກອນດ້ານກົດ ໝາຍແລະສານຍຸຕິທໍາ ເພື່ອຮັບມືກັບບັນດາຂໍ້ຂັດແຍ້ງຕ່າງໆ ທີ່ອາດຈະເກີດຂຶ້ນພາຍຫຼັງຈາກທີ່ ລາວໄດ້ເຂົ້າໄປເປັນສະມາຊິກຂອງ WTO ແລ້ວນັ້ນເອງ